**Hygiejnepolitik.**

Håndhygiejne.

Vask af hænder.

Da håndtryk og anden berøring er konstateret som den største smittekilde i daginstitutioner, er det af største vigtighed at børn indlæres i den håndhygiejne der er nødvendig for at undgå smittespredning.

**Personalet skal vaske hænder**

* Når man kommer ind fra udendørs arealer med jord på hænderne.
* Før madlavning.
* Under madlavning når der skiftes arbejdsgang.
* Når børnene er blevet hjulpet med toiletbesøg.
* Efter næsepudsning.
* Efter kontakt med urent vasketøj. Feks ved skift af tissetøj, vådt tøj fra legepladsen.
* Hvis personalet vælger at bruge engangshandsker bør der vaskes hænder bagefter.

Engangshandsker er obligatorisk ved håndtering af børns:

* Afføring, urin, blod, opkast, snot, betændelse og sårvæske.
* Husk at børnene også skal vaske sig bagefter.

Rengøring:

Foruden den alm. daglige rengøring bør der foretages hovedrengøring en gang om året. Hvor alt der befinder sig over 180 cm vaskes ned, hvor borde, stole, reoler, sofaer flyttes så man virkelig kan komme ind i krogene. Når højden 180 cm nævnes er det fordi bl.a. støttebjælkerne i loftet samler ret meget støv og fedt.

I forbindelse med daglig rengøring bør der luftes ud i mindst en time under hensynstagen til ophvirvlet støv, kemikalier fra rengøringsprodukter.

Sundhedsstyrelsen anbefaler at man ikke gør i rent i daginstitutioner før tidligst et par timer

efter børn og personale har forladt huset, da støv, mider o.s.v. flyver rundt i luften og skal

have tid til, at lægge sig. Det gør rengøringen mere effektiv.

Daglig afspritning: Følger den almindelige rutine vi har i Krudtuglen, med at afspritte både dørhåndtag, vandhaner, toiletbræt/sæder. Rengøringspersonalet gør det to gange dagligt og personalet der er tilknyttet Hyggestuen 1 gang dagligt.

Ugentligt afspritning: Telefoner og computertastaturer / Kim.

Pædagogisk rengøring. Forstås som den rengøring der er tilrettelagt med det formål at lære børn og unge betydningen af renholdelse og rengøring. Hvor børn og voksne sammen udfører små rengøringsopgaver ca. hver tredje måned f.eks. vask af legetøj , ( legetøj er en stor smittespreder, da det går fra hånd til hånd og der opsamles støv og skidt i kasser o.s.v.)